**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 6 – 10 – 2025**

 **ΑΜΑΡΟΥΣΙΟΥ Αρ. Πρ.: 248**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ :ΥΠΕΣ, Δήμο Ροδίων, Σύλλογο Υπαλλήλων Δήμου Ροδίων,**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Δ. Ο. Ε., Συλλόγους Εκπ/κών Π. Ε. της χώρας**

ΚΑΤΑΓΓΕΛΙΑ – ΨΗΦΙΣΜΑ ΑΛΛΗΛΕΓΓΥΗΣ

**Να σταματήσει τώρα κάθε σκέψη για δίωξη των μελών  του Δ.Σ. του Συλλόγου Υπαλλήλων Δήμου Ροδίων - Καμιά παρέμβαση στη δράση των συνδικάτων**

**Το Δ. Σ. του Σ. Ε. Π. Ε. Αμαρουσίου  καταγγέλλει**  την έναρξη προκαταρκτικής εξέτασης και την κλήση σε απολογία που δέχθηκαν τα μέλη του Διοικητικού Συμβουλίου του Συλλόγου Υπαλλήλων Δήμου Ροδίων, από τον εισαγγελέα στη Ρόδο με σκοπό να διερευνήσει με βάση τον αντιρατσιστικό νόμο την απόφαση του σωματείου να καλέσει σε ειρηνική συμβολική συγκέντρωση αλληλεγγύης στην Παλαιστίνη και κατά της γενοκτονίας των Παλαιστίνιων, την ημέρα άφιξης του κρουαζιερόπλοιου Crown Iris, με τους Ισραηλινούς στη Ρόδο.

Η εξέλιξη αυτή είναι πρωτόγνωρη και θυμίζει άλλες εποχές καθώς βάζει τις εισαγγελικές αρχές απέναντι στην ελεύθερη συνδικαλιστική δράση που κατοχυρώνεται συνταγματικά και απειλεί ευθέως τα σωματεία και τα μέλη τους με στόχο να τα τρομοκρατήσει και να τα φιμώσει.

Είναι μια  ακόμα πράξη που απειλεί ευθέως όποιον αγωνίζεται ενάντια στη γενοκτονία του Παλαιστινιακού λαού από το κράτος τρομοκράτη του Ισραήλ και των εγκλημάτων πολέμου  κατά της ανθρωπότητας που πραγματοποιεί.

Η εξέλιξη αυτή εμπλέκει και τη δικαστική εξουσία στην εξυπηρέτηση της κυβερνητικής πολιτικής που στέκεται στο πλευρό των εγκληματιών πολέμου του Ισραήλ και θέλει να μετατρέψει την αλληλεγγύη προς τον Παλαιστινιακό λαό σε ιδιώνυμο αδίκημα διώκοντας τους αγωνιζόμενους.  Είναι μια ακόμα πλευρά της στοχοποίησης των συνδικάτων και της δράσης τους που υπαγορεύεται από τη λογική του νέου πειθαρχικού νόμου και της επίθεσης στις συνδικαλιστικές ελευθερίες αλλά και τη βιομηχανία διώξεων αγωνιζόμενων και συνδικαλιστών στο δημόσιο ακόμα και ενάντια στο δικαίωμα στην απεργία.

Η τρομοκρατία και οι διώξεις είναι ο μόνος δρόμος για να επιβάλλουν την πολιτική της φτώχειας, του πολέμου, των ιδιωτικοποιήσεων αλλά και των σκανδάλων και της συγκάλυψης στο έγκλημα των Τεμπών.

Στεκόμαστε απέναντι σε αυτούς που θέλουν να μετράμε τις ανθρώπινες ζωές με τα οικονομικά οφέλη και κάνουν BUSINESS με αυτούς που διαπράττουν γενοκτονία ξεχνώντας την ιστορία και πόσο ο ελληνικός λαός πλήρωσε με αίμα αυτή την λογική. Ενάντια στην πολιτική του πολέμου που ασκούν στο πλευρό του Ισραήλ οι ΗΠΑ, το ΝΑΤΟ και η ΕΕ.

Στεκόμαστε στο πλευρό των μελών του ΔΣ του σωματείου που ελέγχονται για τις αποφάσεις τους και α**παιτούμε να σταματήσουν όλες οι διαδικασίες ελέγχου και κάθε σκέψη για διώξεις εις βάρος των μελών του Διοικητικού Συμβουλίου του Συλλόγου Υπαλλήλων Δήμου Ροδίων.**

Δε θα επιτρέψουμε να γυρίσουμε σε άλλες εποχές φίμωσης των συνδικάτων. Ελεύθερη συνδικαλιστική δράση.

Δυναμώνουμε την αλληλεγγύη μας στον Παλαιστινιακό λαό και στο αγώνα ενάντια στη γενοκτονία, να ανοίξει ο δρόμος για την ανθρωπιστική βοήθεια, να σταματήσει ο πόλεμος και να αποσυρθεί από τα παλαιστινιακά εδάφη ο Ισραηλινός στρατός. Να σταματήσει κάθε συνεργασία της χώρας μας με το κράτος τρομοκράτη. Αναγνώριση του Παλαιστινιακού κράτους. Λευτεριά στην Παλαιστίνη.

